text: [{"text_idx": "#000001", "text": "Skal ru\u0301sdrekka kunna seljast i\u0301 matv\u00f8ruhandlum ella eiga vit at steingja Ru\u0301suna og banna allan ru\u0301s u\u0301r landinum?"}, {"text_idx": "#000002", "text": "Hetta hevur l\u00f8gtingi\u00f0 kjakast um seinastu ti\u0301\u00f0ina. Tey tykjast at vera samd um, at ru\u0301sdrekkas\u00f8lan eigur at minka, men tey eru o\u0301samd i\u0301, hvussu r\u00e6ttast ver\u00f0ur bori\u00f0 at."}, {"text_idx": "#000003", "text": "Gomul mynd u\u0301r arkivinum hja\u0301 Sosialinum (in.fo)"}, {"text_idx": "#000004", "text": "I\u0301 a\u0301runum 1906-1992 fingu fo\u0301lk gular u\u0301tfly\u0301ggingarse\u00f0lar bornar u\u0301t, og so m\u00f8ttu tey a\u0301 Posthu\u0301sinum vi\u00f0 se\u00f0lunum, rinda\u00f0u Postverkinum avgrei\u00f0slugjald og toll, og fingu tundurkassar vi\u00f0 ru\u0301sdrekka heimvi\u00f0. Aldursmarki\u00f0 at keypa ru\u0301sdrekka var 20 a\u0301r."}, {"text_idx": "#000005", "text": "In.fo skrivar um fra\u0301sagnina hja\u0301 Hera Simonsen, fyrrverandi postmann, sum minnist sera v\u00e6l ti\u0301\u00f0ina, ta\u0301 postmenn u\u0301tfly\u0301ggja\u00f0u alt ru\u0301sdrekka i\u0301 F\u00f8royum."}, {"text_idx": "#000007", "text": "Poul Michelsen, landssty\u0301risma\u00f0ur i\u0301 vinnuma\u0301lum, minnist, hvussu fo\u0301lk fingust vi\u00f0 kassar av ru\u0301sdrekka i\u0301senn, ti\u0301 ta\u00f0 kravdi so no\u0301gv, at fa\u0301a fatur a\u0301 ti\u0301. Ta\u00f0 kundi vera spennandi, men gagnligt var ta\u00f0 ikki, metir hann."}, {"text_idx": "#000009", "text": "\u2013 Bert ein minutt eftir, at Ru\u0301san hev\u00f0i lati\u00f0 hur\u00f0arnar upp a\u0301 fyrsta sinni, var handilin stu\u0301gvandi fullur av fo\u0301lki. Har vo\u0301ru ommur og abbar, foreldur vi\u00f0 sma\u0301b\u00f8rnum, og so teir ungu garparnir, sum fyri fyrstu fer\u00f0 fingu loyvi at keypa ru\u0301sdrekka, skriva\u00f0i Sosialurin ta\u0301 a\u0301 sinni, skrivar in.fo."}, {"text_idx": "#000011", "text": "Hesa vikuna hevur l\u00f8gtingi\u00f0 kjakast um, hv\u00f8rt ru\u0301sdrekka skal kunna seljast i\u0301 vanligum matv\u00f8ruhandlum, og ikki einans avmarkast til Ru\u0301suna. Ruth Vang, l\u00f8gtingslimur fyri Framso\u0301kn, og Poul Michelsen, landssty\u0301risma\u00f0ur i\u0301 vinnuma\u0301lum, eru samd um, at ru\u0301sdrekka eigur at seljast i\u0301 vanligum matv\u00f8ruhandlum, men eingin i\u0301 l\u00f8gtinginum to\u0301k undir vi\u00f0 teimum."}, {"text_idx": "#000013", "text": "Ruth Vang, l\u00f8gtingslimur fyri Framso\u0301kn, heldur, at ru\u0301sdrekkas\u00f8lan i\u0301 F\u00f8royum eigur at vera fr\u00e6lsari, enn hon nu\u0301 er. Stundum ver\u00f0ur sagt, at ju\u0301 l\u00e6ttari ta\u00f0 er at fa\u0301a fatur a\u0301 ru\u0301sdrekka, ju\u0301 verri drekka fo\u0301lk. Men Ruth vi\u0301sir a\u0301, at si\u0301\u00f0an Ru\u0301san var\u00f0 sett a\u0301 stovn, fleiri Ru\u0301sur eru opna\u00f0ar kring landi\u00f0, bryggjari\u0301ini selja \u00f8l sja\u0301lvi og ta\u00f0 ber til at selja \u00f8l a\u0301 stevnum og tilt\u00f8kum, er ru\u0301sdrekkany\u0301tslan minka\u00f0."}, {"text_idx": "#000014", "text": "Ruth vi\u0301sir eisini a\u0301, at ti\u0301 ru\u0301sdrekka er at fa\u0301a a\u0301 hv\u00f8rjum horni a\u0301 o\u0301lavs\u00f8ku og \u00f8\u00f0rum tilt\u00f8kum, eru fo\u0301lk ikki eins drukkin nu\u0301, sum tey plagdu at vera. Hon sigur l\u00f8gregluna siga, at tey tilt\u00f8kini, har skili\u00f0 er ringast, er har, ta\u00f0 ikki ver\u00f0ur skonkt. Ti\u0301 ta\u0301 taka fo\u0301lk nevniliga ru\u0301sdrekka vi\u00f0 heimani\u0301fra\u0301, og ta\u00f0 er ta\u0301 i\u00f0 fo\u0301lk ver\u00f0a fra\u0301 s\u00e6r sja\u0301lvum."}, {"text_idx": "#000015", "text": "Ruth metir ti\u0301skil, at ta\u00f0 ringasta vit kunnu gera, er at avmarka atkomuna til ru\u0301sdrekka, skrivar in.fo."}, {"text_idx": "#000016", "text": "Ta\u00f0 er fr\u00e6lsi\u00f0, sum f\u00e6r fo\u0301lk at drekka minni"}, {"text_idx": "#000017", "text": "Poul Michelsen er einigur i\u0301, at vi\u0301n og \u00f8l eiga at kunna seljast i\u0301 vanligum handlum. Hann heldur ikki, at fullkomi\u00f0 bann fyri ru\u0301sdrekka loysir naka\u00f0, ti\u0301 at tey, sum eru bundin av ru\u0301sdrekka, fa\u0301a alti\u0301\u00f0 fatur a\u0301 ti\u0301, um tey so skulu upp a\u0301 Sl\u00e6ttaratind eftir eini fl\u00f8sku. Hann heldur, at vit eiga at hugsa um fr\u00e6lsi\u00f0 hja\u0301 fo\u0301lkunum. so at tey ikki f\u00f8la, at tey eru sett undir formyndari\u0301, skrivar in.fo."}, {"text_idx": "#000019", "text": "\u2013 Ta\u00f0 er fr\u00e6lsi\u00f0, sum f\u00e6r fo\u0301lk at drekka minni, ti\u0301 ta\u0301 i\u00f0 fo\u0301lk fa\u0301a fr\u00e6lsi, duga tey eisini at umsita ta\u00f0, er Poul sannf\u00f8rdur um."}, {"text_idx": "#000020", "text": "Hann vi\u0301sir to\u0301 a\u0301 ty\u0301dningin at upply\u0301sa um vandarnar vi\u00f0 ru\u0301sdrekka og at hja\u0301lpa teimum, sum t\u00f8rva hja\u0301lp a\u0301 hesum \u00f8kinum."}, {"text_idx": "#000021", "text": "Ru\u0301sdrekka skal ikki vera ein gerandisv\u00f8ra i\u0301 vanligum handlum"}, {"text_idx": "#000022", "text": "Siri\u00f0 Stenberg, landssty\u0301riskvinna i\u0301 heilsuma\u0301lum, heldur ikki, at ru\u0301sdrekka skal vera ein gerandisv\u00f8ra i\u0301 vanligum handlum. Hon er ikki samd i\u0301, at Ru\u0301san gj\u00f8rdi atkomuna l\u00e6ttari, men atkoman var\u00f0 bara \u00f8\u00f0rvi\u0301si, ti\u0301 fo\u0301lk mugu framvegis i\u0301 ein serhandil at keypa ru\u0301sdrekka. Ti\u0301 a\u0301\u00f0ur var ta\u00f0 posthu\u0301si\u00f0 og si\u0301\u00f0an bleiv ta\u00f0 Ru\u0301san."}, {"text_idx": "#000023", "text": "Siri\u00f0 ynskir ti\u0301skil heldur, at fleiri Ru\u0301sur ver\u00f0a settar a\u0301 stovn kring landi\u00f0, enn at ru\u0301sdrekka ver\u00f0ur ein gerandisv\u00f8ra i\u0301 vanligum handlum."}, {"text_idx": "#000024", "text": "Hon heldur to\u0301, at Ru\u0301san ma\u0301 stremba eftir at fa\u0301a alsamt st\u00f8rri u\u0301rval av v\u00f8rum, so at fo\u0301lk fa\u0301a ta\u00f0, tey ynskja, ti\u0301 annars er vandi\u00f0 fyri, at fo\u0301lk venda Ru\u0301suni baki\u00f0 og kravi\u00f0 um fri\u0301a ru\u0301sdrekkas\u00f8lu fer at her\u00f0ast, skrivar in.fo."}, {"text_idx": "#000026", "text": "\u2013 Handlar eru til gerandisv\u00f8rur. Ta\u00f0 er har vit keypa ta\u00f0, sum vit skulu bru\u0301ka dagliga, og millum anna\u00f0 ti\u0301 eigur alkohol ikki at fa\u0301a pla\u0301ss har. Ein turrlagdur alkoholikari skal kunna fara inn i\u0301 ein handil, uttan at m\u00f8ta freistingini at keypa ta\u00f0, sum hann ikki kla\u0301rar at skru\u0301va proppin a\u0301, skrivar Helgi a\u0301 in.fo."}, {"text_idx": "#000027", "text": "In.fo: Kro\u0301gva\u00f0i brennivi\u0301n i\u0301 dokumentmappu\nIn.fo: 25 a\u0301r si\u0301\u00f0ani: Ru\u0301san var full av fo\u0301lki\nIn.fo: Ta\u00f0 ringasta vit kunnu gera er at avmarka ru\u0301sdrekkas\u00f8luna\nIn.fo: Ru\u0301sdrekka er sa\u0301larbo\u0301t fyri tey sum duga\nIn.fo: Poul Michelsen og Ruth Vang sto\u0301\u00f0u pu\u0301ra einsam\u00f8ll\nIn.fo: Ru\u0301sdrekka eigur ikki at vera gerandisv\u00f8ra i\u0301 F\u00f8royum"}, {"text_idx": "#000028", "text": "Barsilsbo\u0301lkur til tey vi\u00f0 ru\u0301sbundnum foreldrum ella maka"}, {"text_idx": "#000029", "text": "I\u0301 heyst bjo\u0301\u00f0ar Ti\u0301tt Ru\u0301m eitt tilbo\u00f0 til foreldur, sum eru i\u0301 barsil vi\u00f0 pinkub\u00f8rnum. Talan er um o\u0301keypis bo\u0301lk t..."}, {"text_idx": "#000032", "text": "Vit ny\u0301ta cookies a\u0301 okkara si\u0301\u00f0u.\nTu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000033", "text": "Vit ny\u0301ta cookies a\u0301 okkara si\u0301\u00f0u."}, {"text_idx": "#000034", "text": "Tu\u0301 kanst lesa meira um ny\u0301tsluna av cookies og sl\u00f8kkja t\u00e6r a\u0301 stillingunum"}, {"text_idx": "#000035", "text": "Vit ny\u0301ta cookies a\u0301 heimasi\u0301\u00f0uni til tess at minnast ti\u0301nar stillingar og veita t\u00e6r eina betri heimasi\u0301\u00f0u. Cookies eru li\u0301tlir tekstfi\u0301lar, i\u00f0 ver\u00f0a goymdir a\u0301 ti\u0301nari teldu, sum hava til endama\u0301ls at minnast teg aftur. Cookies eru ikki ska\u00f0iligar, men kunnu innihalda upply\u0301singar um teg."}, {"text_idx": "#000036", "text": "Tu\u0301 kanst velja at fra\u0301siga t\u00e6r cookies, men hetta kann hava vi\u00f0 s\u00e6r, at heimasi\u0301\u00f0an ikki virkar, sum \u00e6tla\u00f0."}, {"text_idx": "#000037", "text": "Ney\u00f0ugar cookies skulu ja\u0301ttast, til tess at heimasi\u0301\u00f0an skal virka sum \u00e6tla\u00f0."}, {"text_idx": "#000038", "text": "Sl\u00f8kkir tu\u0301 fyri hesum cookies, kunnu vit ikki goyma upply\u0301singar um ti\u0301na vitjan. Hetta kann hetta a\u0301virka hentleikarnar a\u0301 heimasi\u0301\u00f0uni."}, {"text_idx": "#000039", "text": "Heimasi\u0301\u00f0an ny\u0301tir Google Analytics til tess at samla hagt\u00f8l yvir vitjandi a\u0301 heimasi\u0301\u00f0uni. Talan er einans um tekniskar da\u0301tur, sum ikki ey\u00f0merkja teg sum perso\u0301n."}, {"text_idx": "#000040", "text": "Hesar cookies hja\u0301lpa okkum at betra si\u0301\u00f0una vi\u00f0 ti\u0301\u00f0ini."}, {"text_idx": "#000041", "text": "Vinaliga ja\u0301tta ney\u00f0ugar cookies fyrst, a\u0301\u00f0renn tu\u0301 kanst goyma ti\u0301nar stillingar!"}, {"text_idx": "#000042", "text": "Les meira um okkara cookie politikk her"}]